તારીખ ૨૬ / ૧૦ / ૨૦૧૭ ના રોજ દ્વિતીય ચરણમાં પગલું માંડ્યું, ફીનો પ્રથમ હપ્તો મોકલવામાં આવ્યો, અનંતરાય માટે આ સમય જીવવો બહુ અઘરો હતો, મોટી મોટી રકમની જોગવાઇની વાતો હતી અને અનંતરાયનો પનો ટૂંકો પડતો હતો, પરંતુ સંધ્યાબેન ફરીથી તેમના ખભે ખભો મિલાવી ને અનંતરાયની સંગે ઊભા રહ્યા અને ફરીથી શરૂ થઈ અનંતરાય અને સંધ્યાબેનની સંઘર્ષ યાત્રાની નવી સફર. . અનંતરાય વિધિના આ વિધાનની સામે મંદમંદ હસી મનોમન બોલ્યા, હે વિધાતા, પરીક્ષા લેવાનું  કાર્ય તું કર એ તારું કર્મ છે, અને તારા દ્વારા લેવામાં આવનારી દરેક પરીક્ષામાં પાર ઉતરવું એ મારું કર્મ છે.